**Vlastenecký think-tank.**

**Včera sa uskutočnilo významné stretnutie slovenských intelektuálov, aby vytvorili prvý vlastenecký think-tank. Za jedným stolom sa stretli ľudia, ktorí už dávno spolu nesedeli. Na stretnutí bolo prijaté vyhlásenie, ktoré Vám prinášame v plnom znení.**

**Vyhlásenie.**

Dňa 22.10.2022 sa v Nitre uskutočnilo pod hlavičkou Vlasteneckého inštitútu Petra Šveca pracovné stretnutie slovenských intelektuálov z rôznych profesií, aby prediskutovali možné východiská zo súčasnej hlbokej krízy Slovenskej spoločnosti, ktorá ohrozuje samotnú existenciu SR. Pracovné stretnutie malo názov: Slovenská republika – ako ďalej. Prvý vlastenecký slovenský think-tank na svojom zasadnutí konštatoval, že za celú svoju existenciu nebola Slovenská republika v takom marazme, do akého sa dostala po parlamentných voľbách v roku 2020. Východisko vidíme v obnovení seriózneho spoločenského dialógu v prvom rade v mediálnom priestore. Vyzývame preto korporátne televízie o pozývanie našich odborníkov do politických a spoločenských diskusií, kde budeme ponúkať východiská v rámci diskutovaných problémov. Ak platí všeobecne prijímané konštatovanie, že Slováci nadpriemerne dôverujú rôznym konšpiráciám, je to v prvom rade dôkaz toho, že korporátne médiá sú nedôveryhodné a že celoplošne zlyhávajú. Ak sa v diskusných programoch neustále recyklujú tie isté tváre s tými istými dookola opakovanými stanoviskami, znechutený divák vypne televíziu a zahĺbi sa do alternatívy na internete. Východiská, ktoré budeme ponúkať ak na to dostaneme priestor, budú k dispozícii politickým stranám, ktoré prejavia záujem.

Prítomní v abecednom poradí:

Ing. Ján Bitter, CSC., Ing. Peter Božík, Ľubica Cintulová, Branislav Čech, Ing. Tibor Danáč, JUDr. Štefan Harabín, Ing. Miroslav Jureňa, Jozef Kadlečík, Zlatica Kiššová, Marián Klenko, Ing. Peter Kohút, CSc., Jozefa Kračúnová, Štefan Kuriščák, MUDr. Peter Lipták, Milan Matejov, JUDr. Vladimír Mečiar, Eugen Paľcev, Ivan Pauer, MUDr. Štefan Paulov, RNDr. Jozef Prokeš, CSc., JUDr. Ing. Erik Sibal, Ing. Jozef Šedovič, Ing. Peter Švec, Juraj Vízy, Miloš Zverina.

MUDr. Štefan Paulov.

V Nitre, 22.10.2022.